CELEX: 52007PC0797
Language: mt
Date: 2007-12-12
Title: Proposta għal deċiżjoni tal-Parlament Ewropew u tal-Kunsill dwar is-Sena Ewropea ghall-ġlieda kontra l-faqar u l-eskluzjoni socjali (2010) {SEK(2007) 1661 SEK(2007) 1662}

Avviż Legali Importanti

|

52007PC0797

Proposta għal deċiżjoni tal-Parlament Ewropew u tal-Kunsill dwar is-Sena Ewropea ghall-ġlieda kontra l-faqar u l-eskluzjoni socjali (2010) {SEK(2007) 1661 SEK(2007) 1662}  /* KUMM/2007/0797 finali - COD 2007/0278 */  

	[pic] | KUMMISSJONI TAL-KOMUNITAJIET EWROPEJ |Brussel 12.12.2007KUMM(2007) 797 finali2007/0278 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar is-Sena Ewropea għall-Ġlieda Kontra l-Faqar u l-Esklużjoni Soċjali (2010)(preżentata mill-Kummissjoni) {SEK(2007) 1661SEK(2007) 1662}MEMORANDUM TA’ SPJEGAZZJONI1. IntroduzzjoniIl-ġlieda kontra l-faqar u l-esklużjoni soċjali hija waħda mill-għanijiet ċentrali ta’ l-Unjoni Ewropea (UE) u l-Istati Membri tagħha. Fit-tnedija ta' l-Istrateġija ta’ Liżbona f’Marzu 2000, il-Kunsill Ewropew stieden lill-Istati Membri u lill-Kummissjoni biex jieħdu passi biex iħallu "impatt deċiżiv fuq l-eradikazzjoni tal-faqar sa l-2010". Kunsilli Ewropej segwenti reġgħu affermaw dan l-għan. Il-Konsultazzjoni dwar l-Inventarju tar-Realtà Soċjali, li l-Kummissjoni Ewropea bdiet fl-2006, juri l-importanza li jiġu indirizzati forom ġodda u antiki ta' faqar u esklużjoni soċjali fl-Ewropa.Fl-Unjoni Ewropea, 78 miljun ruħ bħalissa qegħdin jgħixu fir-riskju ta' faqar. Fl-Istati Membri kollha, parti mill-popolazzjoni hija suġġetta għal esklużjoni u deprivazzjoni, u spiss jiffaċċjaw aċċess limitat għal servizzi bażiċi. Barra minn hekk, hemm indikazzjonijiet li l-faqar qawwi sar iktar problema u li l-għadd ta' nies li qed ibatu minn faqar assolut żdied.Din il-qagħda hija kontradizzjoni ċara għall-valuri komuni ewlenin ta' l-Unjoni Ewropea u l-bżonnijiet li jridu jiġu ttrattati permezz ta' azzjoni riżoluttiva u kredibbli. Il-Metodu Miftuħ ta' Koordinament (MMK) għall-Ħarsien Soċjali u l-Inklużjoni Soċjali — imniedi mill-Kunsill ta' Liżbona — kien għodda importanti għall-provvista ta' gwida u appoġġ mill-UE lill-Istati Membri fl-isforz tagħhom għal koeżjoni soċjali ikbar fl-Ewropa. Madankollu, l-effettività tiegħu jserraħ fuq il-proprjetà pubblika u l-impenn ta' l-atturi rilevanti kollha.Fl-Aġenda Soċjali tagħha ta' l-2005-2010, il-Kummissjoni għalhekk ħabbret proposta biex l-2010 ssir is-Sena Ewropea għall-ġlieda kontra l-faqar u l-esklużjoni soċjali. Is-Sena Ewropea se tikkumplimenta l-azzjoni taħt il-Metodu Miftuħ ta' Koordinament u se tgħin biex jiġi kkonsolidat l-impenn politiku ta' l-UE u l-Istati Membri tagħha li jħallu impatt deċiżiv fuq l-eradikazzjoni tal-faqar u l-ġlieda kontra l-esklużjoni soċjali.2. SENA EWROPEA GħALL-ĠLIEDA KONTRA L-FAQAR U L-ESKLUżJONI SOċJALI2.1. Għanijiet ġeneraliIl-proposta biex l-2010 tiġi nominata bħala s-Sena Ewropea għall-ġlieda kontra l-faqar u l-esklużjoni soċjali hija maħsuba biex terġa' tafferma u tqawwi l-impenn politiku inizjali ta' l-UE fil-bidu ta' l-istrateġija ta' Liżbona biex jitħalla "impatt deċiżiv fuq l-eradikazzjoni tal-faqar".Is-Sena Ewropea għandha tqajjem kuxjenza pubblika dwar il-faqar u l-esklużjoni soċjali fl-Ewropa u twassal il-messaġġ li l-faqar u l-esklużjoni huma ta' xkiel għall-iżvilupp soċjali u ekonomiku. Dan għandu jgħin biex tingħeleb il-viżjoni li l-ġlieda kontra l-faqar hija spiża għas-soċjetà u terġa' tafferma l-importanza tar-responsabilità kollettiva, li tinvolvi mhux biss lil min jieħu d-deċiżjonijiet imma wkoll lill-atturi pubbliċi u privati.Is-Sena Ewropea għandha tikkontribwixxi wkoll billi tagħti leħen lin-nies li qed jesperjenzaw il-faqar u l-esklużjoni soċjali, pereżempju bit-tisħiħ ta' l-għaqdiet li jieħdu sehem fihom u billi jinvolvuhom f'attivitajiet maħsuba biex iħallu impatt deċiżiv fuq l-eradikazzjoni tal-faqar.L-UE trid ukoll tistqarr għal darba oħra r-responsabilità globali tagħha biex tiġġieled il-faqar madwar id-dinja. Iż-żieda tal-kuxjenza ta' l-interdipendenza globali u l-bżonn għall-iżvilupp sostenibbli u solidarjetà bejn u fi ħdan il-ġenerazzjonijiet għandha tkun parti mit-tqajjim ta' kuxjenza ġenerali. It-tqajjim ta' kuxjenza dwar il-faqar globali se jkun marbut mat-tqajjim ta' kuxjenza dwar il-kwistjonijiet ta' kooperazzjoni fl-iżvilupp u l-għan ewlieni tiegħu, jiġifieri l-ġlieda kontra l-faqar.Is-Sena Ewropea b'hekk se terġa' tafferma l-impenn ta' l-Unjoni għas-solidarjetà, il-ġustizzja soċjali u koeżjoni ikbar, u se tippromwovi l-konsistenza u se tagħti spinta lill-appoġġ għall-għanijiet globali ta' l-Unjoni, partikolarment fir-rigward ta' l-istrateġija ta' Liżbona għat-tkabbir u x-xogħlijiet u għall-istrateġija ta' l-iżvilupp sostenibbli.2.2. Għanijiet speċifiċi — Għarfien — Proprjetà — Koeżjoni — ImpennMinbarra l-għanijiet ġenerali , erba' għanijiet speċifiċi huma l-bażi tal-proposta għal Sena Ewropea għall-ġlieda kontra l-faqar u l-esklużjoni soċjali:Għarfien — L-għarfien ta' dritt in-nies f'qagħda ta' faqar u esklużjoni soċjali biex jgħixu b'dinjità u biex ikunu parti sħiħa mis-soċjetà.Proprjetà — Żieda fil-proprjetà pubblika tal-politiki u l-azzjonijiet ta' l-inklużjoni soċjali, b'enfasi fuq ir-responsabilità ta' kulħadd fit-trattament tal-faqar u l-marġinalizzazzjoni.Koeżjoni — Il-promozzjoni ta' soċjetà iktar koeżiva, billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini.Impenn — It-tennija ta' l-impenn politiku qawwi ta' l-UE għall-ġlieda kontra l-faqar u l-esklużjoni soċjali, u l-promozzjoni ta' dan l-impenn fil-livelli kollha ta' governanza2.3. Implimentazzjoni ta' azzjonijietL-attivitajiet tas-Sena Ewropea se jkunu l-bażi tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali u se jkollhom il-mira li jipproduċu valur miżjud ċar f'termini ta' l-impatt u l-effettività tal-politika.B'konformità mal-prijoritajiet identifikati fil-proċess ta' Ħarsien Soċjali u Inklużjoni Soċjali, huwa propost li s-Sena Ewropea tiffoka fuq it-temi li ġejjin:-  il-faqar tat-tfal u t-trażmissjoni interġenerazzjonali tal-faqar;-  suq tax-xogħol inklussiv;-  nuqqas ta' aċċess għall-edukazzjoni u t-taħriġ;-  id-dimensjoni tas-sessi fil-faqar;-  aċċess għal servizzi bażiċi;-  l-għelbien tad-diskriminazzjoni u l-promozzjoni ta' l-integrazzjoni ta' l-immigranti u l-inklużjoni soċjali u fis-suq tax-xogħol ta' minoritajiet etniċi;-  l-indirizzar tal-bżonnijiet ta' nies diżabbli u gruppi vulnerabbli oħrajn.Fl-ippjanar ta' l-attivitajiet tas-Sena Ewropea, l-Istati Membri se jaddattaw dawn it-temi għall-qagħda u l-isfidi nazzjonali, reġjonali u lokali, inklużi l-kunsiderazzjonijiet ta' koeżjoni territorjali. L-involviment u l-parteċipazzjoni tal-partijiet interessati se jkunu integrati fil-prijoritajiet kollha.Fl-implimentazzjoni ta' l-attivitajiet tas-Sena Ewropea, il-Kummissjoni u l-Istati Membri se jqisu l-modi differenti kif in-nisa u l-irġiel jesperjenzaw il-faqar u l-esklużjoni soċjali. Huma se jiżguraw ukoll li d-dimensjoni tas-sessi tkun integrata fil-prijoritajiet tas-Sena Ewropea bil-ħsieb li tippromwovi l-ugwalanza tas-sessi.2.4. Ħidma bi sħab ma’ pajjiżi parteċipantiFilwaqt li l-Unjoni tista' tipprovdi qafas għall-koordinament f'livelli varji, progress tanġibbli jintlaħaq biss permezz ta' involviment sinifikanti tal-pajjiżi parteċipanti fil-livell nazzjonali. Attivitajiet li ġew definiti f’livell Ewropew biex tiġi żgurata l-konsistenza fl-approċċ lejn soċjetà inklussiva jistgħu b'hekk jiġu addattati għall-ispeċifiċitajiet ta’ kull pajjiż.L-involviment tal-pajjiżi parteċipanti jitlob it-twaqqif ta' mekkaniżmi ta' koordinament kemm fil-livell nazzjonali kif ukoll f'dak ta' l-UE biex jinħolqu s-sinerġiji meħtieġa u l-effetti ta' amplifikazzjoni. Se jinħatar Kumitat magħmul minn rappreżentanti ta' l-Istati Membri biex jassisti lill-Kummissjoni fl-implimentazzjoni ta' l-attivitajiet tas-Sena Ewropea.Il-Kumitat se jimmonitorizza l-implimentazzjoni ta' l-attivitajiet fuq il-bażi ta' linji gwida żviluppati mill-Kummissjoni, id- Dokument ta' Qafas Strateġiku (SFD) , biex tiġi żgurata l-konsistenza mar-Rapport Konġunt dwar l-Inklużjoni Soċjali. L-SFD se jaġixxi bħala punt ta' referenza għall-Istati Membri, u se jistabbilixxi l-prijoritajiet ewlenin għas-Sena Ewropea flimkien ma' l-għanijiet definiti għas-Sena.Biex tkun effettiva, l-UE se tfittex li taħdem ma’ firxa wiesgħa ħafna ta’ partijiet interessati, tistedinhom biex jingħaqdu fi djalogu għaddej dwar il-prijoritajiet u l-mekkaniżmi tal-ħidma tas-Sena. Il-Kummissjoni se tistabbilixxi wkoll ir-rabtiet neċessarji mal-Kumitat tal-Ħarsien Soċjali biex tiżgura li tkun infurmata sew u regolarment bl-implimentazzjoni ta' l-attivitajiet tas-Sena Ewropea.Għas-Sena Ewropea, il-Kummissjoni tista' tikkoopera wkoll ma' l-għaqdiet internazzjonali rilevanti, b'mod partikolari l-Kunsill ta' l-Ewropa, l-Organizzazzjoni Internazzjonali tax-Xogħol u n-Nazzjonijiet Uniti. Fil-livell nazzjonali, kull Stat Membru se jkun responsabbli għall-koordinament u l-implimentazzjoni tal-miżuri nazzjonali, reġjonali u lokali.L-implimentazzjoni nazzjonali trid tkun konsistenti ma' l-għanijiet politiċi stabbiliti għas-Sena Ewropea, bi tweġiba għad-Dokument ta' Qafas Strateġiku msemmi hawn fuq. Kull Stat Membru se jibgħat lill-Kummissjoni Programm Nazzjonali għall-implimentazzjoni tas-Sena Ewropea . Dawn il-Programmi se jinkorporaw l-għanijiet kumplessivi u l-prinċipji essenzjali kif definiti fid-Deċiżjoni li tistabbilixxi s-Sena Ewropea u żviluppaw Dokument ta' Qafas Strateġiku. Dawn se jitfasslu b'konsistenza u koordinament mill-qrib ma' l-Istrateġiji Nazzjonali għall-Ħarsien Soċjali u l-Inklużjoni Soċjali.Kull programm għandu jkun imfassal, adottat u implimentat b'kooperazzjoni stretta ma' u taħt is-superviżjoni tal- Korpi Implimentattivi Nazzjonali (NIBs) nominati mill-pajjiżi parteċipanti tas-Sena Ewropea. L-NIBs huma awtoritajiet amministrattivi jew ekwivalenti b'kompetenza u esperjenza ppruvata fil-ġlieda kontra l-faqar u l-esklużjoni soċjali u rwol ewlieni fl-abbozzar, il-monitoraġġ u l-valutazzjoni ta' l-NAPs/inklużjoni. L-NIBs se jkunu responsabbli għall-għażla ta' inizjattivi nazzjonali, reġjonali u lokali b'konformità ma' l-għanijiet politiċi strateġiċi definiti mill-Kummissjoni.Fit-twaqqif u t-twettiq ta' l-istrateġiji nazzjonali tagħhom, kull NIB se jikkonsulta u jikkoopera mill-qrib mal- Grupp Konsultattiv Nazzjonali — NAG — kompost minn firxa wiesgħa ta' partijiet interessati, inklużi l-għaqdiet tas-soċjetà ċivili li jirrappreżentaw l-interessi tan-nies fil-faqar, ir-rappreżentanti parlamentari nazzjonali, l-imsieħba soċjali, u l-awtoritajiet lokali.3. IL-KUMPLIMENTARJETÀIl-Kummissjoni se tiżgura li l-attivitajiet finanzjarji matul is-Sena Ewropea jikkumplimentaw inizjattivi Komunitarji rilevanti oħrajn u attivitajiet marbuta mill-qrib ma' l-inklużjoni soċjali, bħal pereżempju l-Fondi Strutturali, b'mod partikolari l-ESF, il-Gwida għall-Ugwaljanza bejn is-Sessi, il-Programm PROGRESS, il-Programmi ta' Edukazzjon u Taħriġ, il-Patt Ewropew għaż-Żgħażagħ, il-Programm iż-Żgħażagħ Jaġixxu, il-Programm tas-Saħħa, il-politiki ta' l-immigrazzjoni u l-ażil, il-Fond Agrikolu Ewropew għall-Iżvilupp Rurali (EAFRD) u s-seba' Programm ta' Qafas tar-Riċerka.Għalhekk se jiddaħħlu fis-seħħ mekkaniżmi ta' koordinament biex jiġi evitat l-irkib u biex jitwassal l-appoġġ lejn il-promozzjoni tal-messaġġi ewlenin tas-Sena Ewropea.Il-Kummissjoni se tiżgura wkoll il-kumplimentarjetà ma' kwalunkwe inizjattiva oħra għall-kooperazzjoni ma' l-għaqdiet u pajjiżi terzi, inklużi pajjiżi fi proċess ta' żvilupp, f'oqsma rilevanti ma' l-għanijiet tas-Sena Ewropea.4. IL-VALUR MIżJUD TA' L-UE (SUSSIDJARJETÀ U PROPORZJONALITÀ)L-esperjenza ta' Snin Ewropej preċedenti fil-qasam soċjali wera r-rilevanza tagħhom fit-tqajjim ta' kuxjenza fost il-pubbliku ġenerali, it-trawwim tal-parteċipazzjoni, it-tisħiħ ta' l-impenn politiku fil-livelli kollha u l-kontribuzzjoni għall-bidla politika.Il-miżuri proposti għas-Sena Ewropea għall-Ġlieda kontra l-Faqar u l-Esklużjoni Soċjali huma maħsuba biex iżidu l-valur fil-livell Ewropew billi:-  Iqajmu kuxjenza fost il-pubbliku ġenerali rigward il-kawżi, il-prevalenza u l-aspetti multipli tal-faqar fl-Unjoni Ewropea tal-lum, kif ukoll il-kisbiet tal-Mudell Soċjali Ewropew. Dan jipprovdi opportunità unika għall-istima "preparatorja" ta' l-impatt tal-politiki għall-promozzjoni ta' l-inklużjoni soċjali, inkluż permezz ta' appoġġ għal azzjonijiet innovattivi fil-livelli nazzjonali u sottonazzjonali;-  Jistimula dibattitu dwar modi biex tiġi żgurata l-parteċipazzjoni fis-soċjetà ta' nies li bħalissa jsibu ruħhom esklużi, u jippermetti firxa usa' ta' partijiet interessati li jsiru involuti billi jesmprimu fehmiethom dwar kif jiġu ttrattati l-faqar u l-esklużjoni, jirriklama l-azzjonijiet tagħhom, isaħħu l-kumplimentaritajiet tagħhom u jaqsmu proposti konkreti dwar din il-kwistjoni;-  Jippromwovi soċjetà iktar koeżiva u integrazzjoni aħjar tad-dimensjoni soċjali fi ħdan il-politiki Ewropej u nazzjonali għat-tkabbir u l-impjieg ekonomiku u l-Istrateġija ta' Żvilupp Sostenibbli, kif ukoll irawwem rabtiet u sinerġiji iktar qawwija ma' l-inizjattivi u l-programmi ta' l-UE, inklużi l-Fondi Strutturali;-  Jiżgura impenn politiku qawwi min-naħa tal-bosta atturi ta' l-UE għall-eradikazzjoni tal-faqar u l-esklużjoni soċjali, b'kontinwità ma' l-impenji li saru taħt il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali.Biex jintlaħqu dawn ir-riżultati, l-UE għandha rwol deċiżiv u insostitwibbli fil-koordinament, l-appoġġ u l-ikkumplimentar ta' l-azzjonijiet li jridu jittieħdu fil-livell nazzjonali u lokali. Il-proposta b'hekk tikkonforma mal-prinċipju tas-sussidjarjetà stabbilita mill-Artikolu 5 tat-Trattat.Fl-istess ħin, il-proposta għas-Sena Ewropea tenfasizza l-importanza li jiġu rrispettati t-tradizzjonijiet u l-kuntesti nazzjonali differenti ta’ l-Istati Membri, kemm biex tkun żgurata l-flessibilità fl-implimentazzjoni u biex ikunu evitati l-interferenzi fil-prattiċi tajba li diġà jeżistu f’xi Stati Membri. F'dan ir-rigward, il-proposta tosserva wkoll il-prinċipju ta’ proporzjonalità.5. KONSULTAZZJONI ESTERNABiex tiġi abbozzata din il-proposta, is-servizzi tal-Kummissjoni talbu l-fehmiet ta' partijiet interessati ewlenin rigward l-għanijiet u l-implimentazzjoni tas-Sena Ewropea.Saret konsultazzjoni esterna mal-partijiet interessati rilevanti bejn April u Ġunju 2007. Din kienet iċċentrata fuq kwestjonarju li talab kummenti dwar il-kwistjonijiet li ġejjin, fost l-oħrajn: l-għanijiet; l-involviment tal-partijiet interessati; it-tfassil ġenerali, il-qafas u t-tipi ta' azzjonijiet; u s-segwitu meħtieġ biex jiġi żgurat l-impatt dewwiemi tas-Sena Ewropea.Ir-riżultati tal-konsultazzjoni tindika li l-proposta għal Sena Ewropea ddedikata għall-ġlieda kontra l-faqar u l-esklużjoni soċjali hija milqugħa mill-partijiet interessati rilevanti kollha. It-tweġibiet jenfasizzaw il-potenzjal ta' Sena Ewropea bħal din f'termini ta' komunikazzjoni u mobilizzazzjoni u jipprovdu suġġerimenti utli għall-fini u t-tfassil ta' l-inizjattiva. Huma jsemmu wkoll l-valur miżjud tagħha fir-rigward tal-Metodu Miftuħ ta' Koordinament dwar l-Inklużjoni Soċjali. Ir-riżultati tal-konsultazzjoni ntużaw biex jiddefinixxu l-għanijiet u l-azzjonijiet għas-Sena Ewropea.Proċess konsultattiv ma jista' qatt ikun eżerċizzju "ta' darba", u tħejjija effettiva titlob konsultazzjoni fuq bosta stadji. Iż-żmien ta' ftit qabel is-Sena Ewropea se jwassal għal iktar opportunitajiet (eż. id-Konferenza annwali dwar il-Faqar u l-Esklużjoni Soċjali) għal firxa wiesgħa ta' partijiet interessati biex jikkontribwixxu għat-tfassil u t-tħejjija tagħha.6. STIMA TA’ L-IMPATTStima ta' l-impatt tas-Sena Ewropea hija mehmuża ma' din il-proposta għal Deċiżjoni tal-Parlament Ewropew u tal-Kunsill. Hija twettqet mill-Kummissjoni. B'konformità mar-regoli għal valutazzjonijiet bil-quddiem, hija fiha preżentazzjoni dettaljata tal-bżonnijiet li jridu jiġu sodisfatti, l-għanijiet li jridu jintlaħqu, ir-riżultati mistennija u l-indikaturi li hemm bżonn biex jitkejlu. Hija teżamina wkoll il-valur miżjud ta' l-involviment Komunitarju, ir-riskji marbuta mal-proposti u l-għażliet alternattivi disponibbli, u t-tagħlimiet minn esperjenzi simili fl-imgħoddi. Fl-aħħar nett, hija tistima l-volum ta' l-approprjazzjonijiet, ir-riżorsi umani u l-ispiża amministrattiva li trid tiġi allokata, b'kunsiderazzjoni xierqa għall-prinċipju ta' l-effetività fl-infiq, u s-sistema ta' monitoraġġ li trid titwaqqaf.7. SPJEGAZZJONI DETTALJATA GħAL KULL ARTIKOLUL-Artikolu 1 jinnomina l-2010 bħala s-Sena Ewropea għall-Ġlieda Kontra l-Faqar u l-Esklużjoni Soċjali.L-Artikolu 2 jiddefinixxi l-għanijiet tas-Sena Ewropea.L-Artikolu 3 jippreżenta l-kontenut ta’ l-azzjonijiet u jirreferi lill-qarrej għall-Annessi għal aktar dettalji.L-Artikolu 4 jistipula li kunsiderazzjonijiet dwar is-sessi għandhom jiġu integrati fl-attivitajiet kollha li għandhom x'jaqsmu mas-Sena EwropeaL-Artikolu 5 jiddefinixxi t-termini ta’ kooperazzjoni u implimentazzjoni fil-livell Komunitarju u jistabbilixxi l-modi ta' kif l-azzjonijiet fil-livell Ewropew għas-Sena Ewropea se jiġu implimentati.L-Artikolu 6 jiddefinixxi t-termini ta’ kooperazzjoni u implimentazzjoni ma’ u fi ħdan l-Istati Membri u jistabbilixxi l-modi ta' kif l-azzjonijiet taħt is-Sena Ewropea se jiġu implimentati.L-Artikolu 7 jistabbilixxi Kumitat biex jassisti l-Kummissjoni bid-deċiżjonijiet dwar l-implimentazzjoni tas-Sena Ewropea.L-Artikolu 8 jistipula l-arranġamenti finanzjarji sabiex l-azzjonijiet ikunu implimentati f’livelli Komunitarji u nazzjonali.L-Artikolu 9 jistabbilixxi l-proċedura għall-għażla ta’ l-azzjonijiet f'livelli Komunitarji u nazzjonali.L-Artikolu 10 jitlob li l-Kummissjoni, b'kooperazzjoni ma’ l-Istati Membri, tiżgura konsistenza u kumplimentarjetà ma’ azzjonijiet u inizjattivi oħrajn tal-Komunità.L-Artikolu 11 jiddefinixxi t-termini ta' parteċipazzjoni għal Stati li mhumiex Membri.L-Artikolu 12 jistabbilixxi l-baġit għall-azzjoni.L-Artikolu 13 jistipula li l-Kummissjoni tista’ tikkoopera ma’ organizzazzjonijiet internazzjonali.L-Artikolu 14 jistipula l-ħarsien ta' l-interessi finanzjarji tal-Komunità.L-Artikolu 15 jiddefinixxi l-monitoraġġ u l-qafas ta' valutazzjoni għas-Sena Ewropea.L-Artikolu 16 jiddefinixxi t-termini tad-dħul fis-seħħ tad-Deċiżjoni.2007/0278 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar is-Sena Ewropea għall-Ġlieda Kontra l-Faqar u l-Esklużjoni Soċjali (2010) (test b'rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 137(2) tiegħu,Wara li kkunsidraw il-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skond il-proċedura stabbilita fl-Artikolu 251 tat-Trattat[4],Billi:(1) L-adozzjoni tat-Trattat ta' Amsterdam fl-1997 introduċa l-ġlieda kontra l-esklużjoni soċjali fost l-oqsma ta' l-attivitajiet koperti mid-dispożizzjonijiet tal-politika soċjali fit-Trattat tal-KE - b'mod partikolari l-Artikoli 136 u 137 - u pprovda qafas ġuridiku ġdid u bażi għal impenn politiku ġdid f'dan il-qasam.(2) Il-Kunsill Ewropew ta' Liżbona f'Marzu 2000 għaraf li l-livell tal-faqar u l-esklużjoni soċjali kien inaċċettabbli. Il-bini ta' Unjoni Ewropea iktar inklussiva kien għalhekk meqjus bħala element essenzjali għall-ilħuq tal-mira strateġika għal għaxar snin ta' l-Unjoni għat-tkabbir ekkonomiku, iktar xogħlijiet aħjar u koeżjoni soċjali akbar.(3) Il-Kunsill Ewropew ta' Liżbona stieden lill-Istati Membri u lill-Kummissjoni biex jieħdu passi biex iħallu "impatt deċiżiv fuq l-eradikazzjoni tal-faqar sa l-2010". Il-Kunsill ta' Liżbona b'hekk qabel li jadotta Metodu Miftuħ ta' Koordinament (MMK) f'dan il-qasam.(4) Sa mill-bidu, il-Metodu Miftuħ ta' Koordinament (MMK) għall-Ħarsien Soċjali u l-Inklużjoni Soċjali kien għodda importanti għall-appoġġ għal dan l-impenn politiku u t-tisħiħ tal-kapaċità ta' l-UE biex jappoġġja lill-Istati Membri fl-isforz tagħhom għal koeżjoni soċjali ikbar fl-Ewropa.(5) Il-MMK qiegħed jgħin biex iqawwi t-tagħlim reċiproku u għandu kuxjenza miżjuda tan-natura multi-dimensjonali ta' l-esklużjoni u l-faqar. L-OMC qiegħed b'hekk joħloq il-kundizzjonijiet biex jipproduċi impatt akbar fuq il-post biex r-rabta ta’ l-UE mal-valuri soċjali ssir aktar viżibbli għaċ-ċittadini Ewropej.(6) Minkejja dawn il-kisbiet, partijiet sinifikanti tal-popolazzjoni fl-Istati Membri kollha għadhom ibatu mid-deprivazzjoni u l-aċċess limitat għal servizzi bażiċi jew iħosshom esklużi mis-soċjetajiet tagħhom, u 78 miljun ruħ jgħixu f'riskju ta' faqar.(7) Barra minn hekk, hemm sinjali li l-kwistjoni ta' faqar kbir qed issir iktar importanti u l-għadd ta' nies li jbatu minn faqar assolut qiegħed jiżdied, minħabba wkoll l-inugwaljanzi dejjem jikbru fil-ġid madwar l-Unjoni.(8) Il-ġlieda kontra l-faqar u l-esklużjoni soċjali hija waħda mill-għanijiet ċentrali ta’ l-UE u l-Istati Membri tagħha.(9) Il-faqar u l-esklużjoni soċjali għandhom forom kumplessi u multidimensjonali. Huma relatati ma' dħul u standards ta' għixien, aċċess għal servizzi ta' kwalità tajba u servizzi oħrajn, u opportunitajiet edukattivi u ta' xogħol.(10) L-Aġenda Soċjali 2005-2010, li tikkumplimenta u tappoġġja l-Istrateġija ta’ Liżbona, għandha rwol ewlieni biex tippromwovi d-dimensjoni soċjali tat-tkabbir ekonomiku. Waħda mill-prijoritajiet ta’ l-Aġenda Soċjali hija l-promozzjoni ta’ opportunitajiet indaqs għal kulħadd bħala mezz għal soċjetà aktar koeżiva.(11) Fil-Pjanijiet ta' Azzjoni Nazzjonali għall-Inklużjoni Soċjali, bosta pajjiżi enfasizzaw ir-riskju għoli ta' faqar u/jew esklużjoni minn xi gruppi partikolari, inklużi t-tfal, ġenituri waħedhom, l-anzjani, il-migranti u l-minoritajiet etniċi, il-persuni diżabbli, in-nies bla dar, il-ħabsin, in-nisa u t-tfal li huma vittmi ta' vjolenza, u min jabbuża severament mis-sustanzi.(12) Għalkemm ix-xogħol inaqqas sinifikantement ir-riskju ta' faqar għall-individwu, spiss ma jkunx biżżejjed biex jeħles lin-nies mill-faqar, u r-rata ta' "fir-riskju ta' faqar" għadha relattivament għolja anke għal dawk li jaħdmu. Il-faqar fost min għandu xogħol huwa marbut ma' pagi baxxi, ħiliet baxxi, u xogħol prekarju u spiss part-time, imma wkoll għall-karatteristiċi tad-dar fejn joqgħod l-individwu, f'termini ta' dipendenti u l-intensità tal-ħidma tad-dar. Impjieg ta' kwalità huwa għalhekk essenzjali biex jeħles lill-individwi mill-faqar.(13) In-nuqqas ta' kompetenzi u kwalifiki bażiċi huwa ostaklu ewlieni għall-inklużjoni fis-soċjetà. Hemm periklu dejjem jikber li jkun hemm baħar jaqsam fis-soċjetà bejn dawk li għandhom aċċess għat-tagħlim tul il-ħajja biex isaħħu l-impjegabilità u l-addattabilità tagħhom, u biex jiffaċilitaw l-iżvilupp personali u ċ-ċittadinanza attiva tagħhom, u dawk li jibqgħu esklużi. Dawk mingħajr ħiliet adegwati se jsibuha iktar diffiċli li jidħlu fis-suq tax-xogħol u jsibu xogħol ta' kwalità, huma aktar probabbli li jqattgħu perjodi twal bla xogħol u, jekk jaħdmu, huma iktar probabbli li jsibu ruħhom f'xogħlijiet b'pagi baxxi.(14) Id-disponibilità u l-abilità għall-użu ta' teknoloġija ta' informazzjoni u komunikazzjoni (ICT) qiegħed isir dejjem iktar prerekwiżit għall-inklużjoni. Dikjarazzjoni ministerjali approvata f'Ġunju 2006 f'Riga titlob soċjetà ta' l-informazzjoni għal kulħadd.(15) Ta' importanza essenzjali għall-impatt pożittiv ta' l-azzjoni Komunitarja fil-ġlieda kontra l-faqar u l-esklużjoni soċjali hija kemm din tgawdi minn appoġġ popolari wiesa’. Is-Sena Ewropea għandha sservi bħala katalista biex titqajjem kuxjenza u jinħoloq momentum. Hija għandha tgħin biex tiffoka l-attenzjoni politika u timmobilizza lil kull min hu kkonċernat sabiex jiġi avvanzat il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali.(16) Il-livelli differenti ta’ progress li jkun sar fil-livell nazzjonali u d-differenzi fil-kuntesti u s-sensitivitajiet soċjo-ekonomiċi u kulturali nazzjonali, jitolbu li parti konsiderevoli ta’ l-attivitajiet tas-Sena Ewropea jkunu ddeċentralizzati fil-livell nazzjonali, permezz ta’ sistema ta’ amministrazzjoni ċentralizzata indiretta skond il-proċeduri stipulati fl-Artikolu 54(2)(c) tar-Regolament Finanzjarju u r-regoli ta’ implimentazzjoni tiegħu[5].(17) Madankollu, id-definizzjoni tal-prijoritajiet politiċi fil-livell nazzjonali għandhom ikunu mmonitorizzati mill-Kummissjoni bil-ħsieb li tkun iggarantita l-konsistenza bl-għanijiet strateġiċi maqbula għas-Sena Ewropea u fl-aħħar nett bl-Għanijiet Komuni stabbiliti għall-Metodu Miftuħ ta' Koordinament.(18) Il-Parteċipazzjoni fis-Sena Ewropea għall-Ġlieda Kontra l-Faqar u l-Esklużjoni Soċjali għandha tinfetaħ għall-Istati Membri, pajjiżi ta’ l-EFTA/ŻEE skond il-kundizzjonijiet stabbiliti fil-Ftehim taż-Żona Ekonomika Ewropea (ŻEE), għall-pajjiżi kandidati li qed jibbenefikaw mill-istrateġija ta’ qabel l-adeżjoni u l-pajjiżi mill-Balkani tal-Punent, f'konformità mal-kundizzjonijiet stipulati fil-ftehimiet rispettivi tagħhom, u għall-pajjiżi koperti mill-Politika Ewropea tal-Viċinat, skond id-dispożizzjonijiet tad-Dokument ta’ Strateġija ta’ Mejju 2004 u l-Pjanijiet ta’ Azzjoni tal-Pajjiż.(19) Hemm bżonn ta' konsistenza u l-kumplimentarjetà ma' azzjonijiet Komunitarji oħrajn, b'mod partikolari mal-programm PROGRESS, il-Fondi Strutturali u l-Fond Agrikolu Ewropew għall-Iżvilupp Rurali (EAFRD), azzjoni biex tiġġieled id-diskriminazzjoni u tippromwovi l-ugwaljanza bejn is-sessi u d-drittijiet fundamentali, u azzjoni fl-oqsma ta' edukazzjoni u taħriġ, djalogu kulturali u interkulturali, iż-żgħażagħ, iċ-ċittadinanza, l-immigrazzjoni u l-ażil, u r-riċerka.(20) Din id-Deċiżjoni tistabbilixxi qafas finanzjarju għat-tul kollu tal-programm, li għandu jkun il-punt ewlieni ta' referenza għall-awtorità tal-baġit fl-ambitu tat-tifsira tal-punt 37 tal-Ftehim Inter-Istituzzjonali tas-17 ta' Mejju 2006 bejn il-Parlament Ewropew, il-Kunsill, u l-Kummissjoni dwar id-dixxiplina baġitarja u ġestjoni finanzjarja soda[6].(21) Il-miżuri meħtieġa għall-implimentazzjoni ta’ din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni.(22) L-għanijiet tas-Sena Ewropea proposta ma jistgħux jintlaħqu għal kollox fil-livell ta’ l-Istati Membri minħabba l-bżonn, fost l-oħrajn, ta’ sħubijiet multilaterali, skambju transnazzjonali ta’ informazzjoni u tixrid fost il-Komunità kollha ta’ prassi tajba, u għalhekk jistgħu, minħabba l-iskala ta’ l-azzjoni proposta, jintlaħqu aħjar fil-livell Komunitarju. Għaldaqstant, il-Komunità tista' tadotta miżuri skond il-prinċipju tas-sussidjarjetà kif stipulat fl-Artikolu 5 tat-Trattat tal-KE. B’konformità mal-prinċipju ta’ proporzjonalità, kif stipulat f’dak l-Artikolu, din id-Deċiżjoni ma tmurx lil hinn minn dak li hu meħtieġ biex jintlaħqu dawk l-għanijiet.IDDEĊIDEW KIF ĠEJ:Artikolu 1Is-Sena EwropeaBil-ħsieb li tkun appoġġjata l-azzjoni Komunitarja fil-ġlieda kontra l-esklużjoni soċjali, is-sena 2010 għandha tkun nominata "is-Sena Ewropea għall-Ġlieda Kontra l-Faqar u l-Esklużjoni Soċjali" (minn hawn 'il quddiem: is-Sena Ewropea).Artikolu 2L-għanijietL-għanijiet tas-Sena Ewropea se jkunu kif ġej:a) Għarfien — L-għarfien ta' dritt in-nies f'qagħda ta' faqar u esklużjoni soċjali biex jgħixu b'dinjità u biex ikunu parti sħiħa mis-soċjetà. Is-Sena Ewropea għandha tgħin biex tingħaraf il-qagħda ta' nies li qed jesperjenzaw il-faqar u li jippromwovu l-aċċess effettiv tagħhom għal drittijiet soċjali, ekonomiċi u kulturali kif ukoll għar-riżorsi u s-servizzi u għandu jgħin fil-ġlieda kontra l-isterjotipi u l-istigmatizzazzjoni;b) Proprjetà — Żieda fil-proprjetà pubblika tal-politiki u l-azzjonijiet ta' l-inklużjoni soċjali, b'enfasi fuq ir-responsabilità ta' kulħadd fit-trattament tal-faqar u l-marġinalizzazzjoni. Is-Sena Ewropea għandha trawwem il-kuxjenza, il-parteċipazzjoni u l-impenn, u toħloq opportunitajiet ġodda għal ċittadini ordinarji biex jagħtu sehemhom.c) Koeżjoni — Il-promozzjoni ta' soċjetà iktar koeżiva billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini. Is-Sena Ewropea għandha trawwem soċjetà li ssostni u tiżviluppa l-kwalità tal-ħajja, il-benessri soċjali u l-opportunitajiet indaqs għal kulħadd irrispettivament mill-isfond tagħhom, tiżgura l-iżvilupp sostenibbli u s-solidarjetà bejn u fi ħdan il-ġenerazzjonijiet u l-koerenza politika ma' l-azzjoni ta' l-UE madwar id-dinja.d) Impenn — It-tennija ta' l-impenn politiku qawwi ta' l-UE għall-ġlieda kontra l-faqar u l-esklużjoni soċjali, u l-promozzjoni ta' dan l-impenn fil-livelli kollha ta' governanza Filwaqt li tkompli tibni fuq il-kisbiet u n-nuqqasijiet possibbli tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali, is-Sena Ewropea għandha ssaħħaħ l-impenn politiku għall-prevenzjoni u l-ġlieda kontra l-faqar u l-esklużjoni soċjali u tagħti spinta għal żvilupp ulterjuri ta' l-azzjoni ta' l-Unjoni Ewropea f'dan il-qasam.Artikolu 3Il-kontenut ta' l-azzjonijiet1. L-azzjonijiet maħsuba biex jilħqu l-għanijiet stabbiliti mill-Artikolu 2 jistgħu jinkludu b'mod partikolari dan li ġej:a) laqgħat u avvenimenti;b) kampanji promozzjonali, edukattivi u ta' informazzjonic) stħarriġ u studji fuq skala Komunitarja jew nazzjonali.2. Id-dettalji ta' l-azzjonijiet imsemmija fil-paragrafu 1 huma stabbiliti fl-Anness ta' din id-Deċiżjoni (minn hawn 'il quddiem imsejjaħ "l-Anness").Artikolu 4L-integrazzjoni ta' kwistjonijiet bejn is-sessiIs-Sena Ewropea għandha tqis il-modi differenti ta' kif in-nisa u l-irġiel jesperjenzaw il-faqar u l-esklużjoni soċjali.Artikolu 5Kooperazzjoni u implimentazzjoni fil-livell Komunitarju1. Il-miżuri meħtieġa għall-implimentazzjoni ta’ din id-Deċiżjoni, għandhom jiġu adottati skond il-proċedura msemmija fl-Artikolu 7.2. Il-Kummissjoni għandha tiżgura li l-azzjonijiet Komunitarji koperti minn din id-Deċiżjoni jiġu implimentati f’konformità ma’ l-Anness.3. B’mod partikolari, il-Kummissjoni se tagħmel l-arranġamenti neċessarji biex tiżgura l-konsistenza u l-kumplimentarjetà ta’ l-azzjoni u l-inizjattivi tal-Komunità msemmija fl-Artikolu 10 biex tgħin ħalli jintlaħqu l-għanijiet stabbiliti fl-Artikolu 2.4. Hija trid tmexxi skambju regolari ta’ fehmiet mal-partijiet interessati, b’mod partikolari fil-livell Ewropew dwar it-tfassil, l-implimentazzjoni, is-segwitu u l-valutazzjoni tas-Sena Ewropea.5. Il-Kummissjoni għandha tistabbilixxi r-rabtiet meħtieġa mal-Kumitat tal-Ħarsien Soċjali biex tiżgura l-informazzjoni regolari u xierqa dwar l-implimentazzjoni ta' l-attivatijiet imsemmija f’din id-Deċiżjoni.Artikolu 6Kooperazzjoni u implimentazzjoni fil-livell nazzjonali1. Kull Stat Membru għandu jaħtar "Korp Implimentattiv Nazzjonali" biex jorganizza l-parteċipazzjoni tiegħu fis-Sena Ewropea u jiżgura koordinament fil-livell nazzjonali. Il-Korp Implimentattiv Nazzjonali għandu jkun responsabbli għad-definizzjoni tal-programm nazzjonali u l-prijoritajiet għas-Sena Ewropea u għall-għażla ta' azzjonijiet individwali biex ikunu proposti għal finanzjament Komunitarju. L-istrateġija u l-prijoritajiet nazzjonali għas-Sena Ewropea għandhom ikunu stabbiliti b'konformità ma' l-għanijiet elenkati fl-Artikolu 2.2. Il-proċedura għall-għoti ta' finanzjament Komunitarju għall-azzjonijiet fil-livell nazzjonali huwa stabbilit fil-Parti II ta' l-Anness.3. Għall-fini li twettaq il-kompiti tagħha, il-Korp Implimentattiv Nazzjonali għandu jikkonsulta fuq bażi regolari u jikkoopera mill-qrib mal-Grupp Konsultattiv Nazzjonali, magħmul minn firxa wiesgħa ta' partijiet interessati rilevanti, inklużi għaqdiet tas-soċjetà ċivili u għaqdiet li jiddefendu jew jirrappreżentaw l-interessi ta' dawk li jesperjenzaw il-faqar u l-esklużjoni soċjali, ir-rappreżentanti parlamentari nazzjonali, l-imsieħba soċjali, u l-awtoritajiet reġjonali u lokali.Artikolu 7Kumitat1. Il-Kummissjoni għandha tkun assistita minn Kumitat, magħmul minn rappreżentant wieħed għal kull Stat u jkun ippresedut minn rappreżentant tal-Kummissjoni. Ir-rappreżentant minn kull Stat għandu jinħatar mill-Korp Implimentattiv Nazzjonali msemmi fl-Artikolu 6.2. Fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, filwaqt li jitqiesu d-dispożizzjonijiet ta’ l-Artikolu 8 tagħha.3. Il-Kumitat għandu jadotta r-Regoli ta’ Proċedura tiegħu.Artikolu 8Dispożizzjonijiet finanzjarji1. Azzjonijiet fuq ska;a Komunitarja, kif stabbilit fil-Parti I ta’ l-Anness, jistgħu jiġu sussidjati sa 80 % jew jagħtu lok għal kuntratti ta’ akkwist iffinanzjati mill-baġit ġenerali ta' l-Unjoni Ewropea.2. L-azzjonijiet fil-livell lokali, reġjonali jew nazzjonali jistgħu jkunu kofinanzjati mill-baġit ġenerali ta' l-Unjoni Ewropea sa massimu ta' 50 % ta' l-ispejjeż eliġibbli totali ta' l-azzjonijiet implimentati skond il-proċedura stabbilita fil-Parti II ta' l-Anness.Artikolu 9Proċedura ta' applikazzjoni u għażla1. Deċiżjonijiet dwar il-finanzjament ta' l-azzjonijiet skond l-Artikolu 8(1) u l-Artikolu 8(2) għandhom ikunu adottati mill-Kummissjoni skond il-proċedura msemmija fl-Artikolu 7(2).2. Talbiet għal għajnuna finanzjarja għal azzjonijiet skond l-Artikolu 8(3) għandhom jintbagħtu lill-Kummissjoni mill-Korpi Implimentattivi Nazzjonali b'konformità mal-proċedura stabbilita fil-Parti II ta' l-Anness.Artikolu 10Konsistenza u kumplimentarjetà1. Il-Kummissjoni flimkien mal-pajjiżi parteċipanti trid tiżgura li l-miżuri stipulati f’din id-Deċiżjoni jkunu konformi ma' l-azzjonijiet u l-inizjattivi Komunitarji, nazzjonali u reġjonali.2. Huma għandhom jiżguraw li s-Sena Ewropea tikkumplimenta bis-sħiħ inizjattivi u riżorsi Komunitarji, nazzjonali u reġjonali eżistenti oħrajn, fejn ikunu jistgħu jgħinu biex jintlaħqu l-għanijiet tas-Sena Ewropea.Artikolu 11Pajjiżi parteċipantiParteċipazzjoni fis-Sena Ewropea se tkun miftuħa għal:a) L-Istati Membri;b) il-pajjiżi kandidati li qed igawdu mill-istrateġija ta’ qabel l-adeżjoni, skond il-prinċipji ġenerali u t-termini u l-kundizzjonijiet ġenerali għall-parteċipazzjoni ta’ dawn il-pajjiżi fi programmi Komunitarji stipulati, rispettivament, fil-Ftehim Qafas u fid-deċiżjonijiet tal-Kunsilli ta’ l-Assoċjazzjoni;c) il-pajjiżi tal-Balkani tal-Punent, b'konformità ma' l-arranġamenti li għad iridu jiġu stabbiliti ma’ dawk il-pajjiżi skond il-ftehimiet qafas dwar il-prinċipji ġenerali għall-parteċipazzjoni tagħhom fil-programmi tal-Komunità;d) L-Istati ta’ l-EFTA li huma partijiet fil-Frehim taż-ŻEE, skond id-dispożizzjonijiet ta' dak il-Ftehim;e) Pajjiżi sħab tal-Politika Ewropea tal-Viċinat (ENP) skond il-prinċipji ġenerali u t-termini u l-kundizzjonijiet ġenerali għall-parteċipazzjoni ta’ dawk il-pajjiżi fi programmi Komunitarji stipulati fid-Dokument Strateġiku ta' Mejju 2004 u l-Pjanijiet ta’ Azzjoni tal-Pajjiżi. Kwalunkwe appoġġ finanzjarju Komunitarju għall-attivitajiet tal-pajjiżi sħab ta’ l-ENP f’dan il-kuntest għandhu jkun kopert mill-Istrument tal-Politika Ewropea tal-Viċinat, b'konformità mal-prijoritajiet u l-proċeduri stabbiliti għall-kooperazzjoni ġenerali ma' dawk il-pajjiżi.Artikolu 12Baġit1. Il-qafas finanzjarju għall-implimentazzjoni ta' l-azzjonijiet imsemmija f'din id-Deċiżjoni għall-perjodu mill-1 ta' Jannar 2009 sal-31 ta' Diċembru 2010 għandu jkun ta' EUR 17 000 000, li EUR 6 500 000 minnhom għandhom ikunu għall-perjodu sal-31 ta' Diċembru 2009.2. L-approprjazzjonijiet annwali għandhom ikunu awtorizzati mill-awtorità baġitarja fi ħdan il-limitu tal-Qafas Finanzjarju 2007-2013.Artikolu 13Kooperazzjoni internazzjonaliGħall-fini tas-Sena Ewropea, il-Kummissjoni tista' tikkoopera wkoll ma' l-għaqdiet internazzjonali rilevanti, b'mod partikolari l-Kunsill ta' l-Ewropa, l-Organizzazzjoni Internazzjonali tax-Xogħol u n-Nazzjonijiet Uniti.Artikolu 14Ħarsien l-interessi finanzjarji tal-Komunità1. Il-Kummissjoni għandha tiżgura li, meta l-azzjonijiet finanzjati skond id-Deċiżjoni preżenti jkunu implimentati, l-interessi finanzjarji tal-Komunità jkunu mħarsa bl-applikazzjoni ta’ miżuri preventivi kontra l-frodi, il-korruzzjoni u kwalunkwe attivitajiet illegali oħra, permezz ta’ kontrolli effettivi u bil-ġbir lura ta’ ammonti mħallsa meta mhux dovuti u, jekk jinstabu xi irregolaritajiet, permezz ta’ pieni effettivi, proporzjonali u dissważivi, b’konformità mar-Regolamenti tal-Kunsill (KE, Euratom) Nru 2988/95 u (Euratom, KE) Nru 2185/96, u mar-Regolament (KE) Nru 1073/1999 tal-Parlament Ewropew u tal-Kunsill.2. Fir-rigward ta' l-azzjonijiet Komunitarji li jkunu ffinanzjati skond din id-Deċiżjoni, il-kunċett ta’ irregolarità msemmi fl-Artikolu 1(2) tar-Regolament (KE, Euratom) Nru 2988/95 għandu jfisser kwalunkwe ksur ta’ dispożizzjoni tal-liġi Komunitarja jew kwalunkwe ksur ta’ obbligu kuntrattwali li jkun ġej minn att jew ommissjoni minn operatur ekonomiku, li jkollu, jew jista’ jkollu, l-effett li jippreġudika l-baġit ġenerali tal-Komunitajiet jew il-baġits immexxija minnhom, minħabba punt ta’ nefqa mhux iġġustifikat.3. Il-Kummissjoni għandha tnaqqas, tissospendi jew tirkupra l-ammont ta' għajnuna finanzjarja mogħtija għal azzjoni jekk hi ssib xi irregolaritajiet, partikolarment nuqqas ta' konformità mad-dispożizzjonijiet ta' din id-Deċiżjoni jew mad-deċiżjoni individwali jew il-kuntratt li jagħti l-appoġġ finanzjarju meqjus, jew jekk jinstab li, mingħajr ma tkun intalbet l-approvazzjoni tal-Kummissjoni, l-azzjoni kienet suġġetta għal tibdil sinifikanti li ma jaqbilx man-natura tagħha jew mal-kundizzjonijiet ta' implimentazzjoni tagħha.4. Jekk ma jkunux ġew osservati l-limiti ta' żmien jew jekk parti biss mill-għajnuna finanzjarja allokata tkun ġustifikata mill-progress li jkun sar bl-implimentazzjoni ta' azzjoni, il-Kummissjoni għandha titlob lill-benfiċjarju biex jippreżenta osservazzjonijiet fi żmien perjodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni tista' tikkanċella l-kumplament ta' l-għajnuna finanzjarja u titlob il-ħlas lura tas-somom diġà mħallsa.5.Kwalunkwe ammont li ma kellux jitħallas ikollu jintradd lura lill-Kummissjoni.Għandu jiżdied l-imgħax ma' kwalunkwe somom li ma jitħallsux lura fi żmien xieraq skond il-kundizzjonijiet stabbiliti fir-Regolament Finanzjarju.Artikolu 15Monitoraġġ u valutazzjoniSal-31 ta' Diċembru 2011, il-Kummissjoni għandha tibgħat rapport lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni dwar l-implimentazzjoni, ir-riżultati u l-istima kumplessiva ta' l-azzjonijiet pevisti minn din id-Deċiżjoni.Artikolu 16Din id-Deċiżjoni għandha tidħol fis-seħħ fi-20 jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmula fi Brussell,Għall-Parlament Ewropew Għall-KunsillIl-President Il-PresidentANNESSId-dettalji ta’ l-azzjonijiet imsemmija fl-Artikolu 3I. AZZJONIJIET FUQ SKALA KOMUNITARJA1. Laqgħat u avvenimentiL-organizzazzjoni ta' laqgħat u avvenimenti fil-livell Komunitarju, maħsuba biex iqajmu kuxjenza dwar il-kwistjonijiet relatati mas-Sena Ewropea u dwar il-faqar u l-esklużjoni soċjali u biex jipprovdu forum għall-iskambju ta' l-ideat. Dawn se jiġbru lill-partijiet interessati rilevanti u jkunu ppjanati flimkien ma' nies li qed jesperjenzaw il-faqar u l-għaqdiet tas-soċjetà ċivili li jirrappreżwentawhom, biex jipprovdu opportunità tajba biex jiġu indirizzati lakuni fil-politika u problemi ta' kuljum.2. Kampanji ta' informazzjoni u promozzjoni li jinvolvu-  L-organizzazzjoni ta' bosta inizjattivi ta' solidarjetà għat-tnaqqis tal-faqar u l-inklużjoni soċjali biex ċittadini ordinarji jingħataw l-opportunità biex jikkontribwixxu direttament jew permezz ta' l-għaqdiet tagħhom, anke jekk modestament jew f'liema forma tkun. Kampanji fil-mezzi tax-xandir jistgħu jagħtu appoġġ lil operazzjonijiet ta' ġbir ta' fondi fi ħdan il-qafas tas-Sena Ewropea;-  L-iżvilupp ta’ logo, disponibbli f'diversi formati, u slogans għas-Sena Ewropea, għall-użu b’konnessjoni ma’ kwalunkwe azzjoni marbuta mas-Sena Ewropea;-  Kampanja ta' tagħrif fil-livell Komunitarju b'pożizzjoni fil-livell nazzjonali, ibbażata kemm fuq il-kanali ta' komunikazzjoni tradizzjonali kif ukoll dawk ġodda flimkien ma' teknoloġiji ġodda;-  Il-produzzjoni ta' għodod ta' komunikazzjoni u ta' xandir disponibbli madwar il-Komunità biex jistimulaw l-interess pubbliku;-  Miżuri u inizjattivi xierqa biex jixxandru r-riżultati u jogħla l-profil tal-programmi, l-azzjonijiet u l-inizjattivi Komunitarji li jikkontribwixxu għall-għanijiet tas-Sena Ewropea;-  Inizjattivi xierqa minn istituzzjonijiet edukattivi biex ixerrdu t-tagħrif dwar is-Sena Ewropea;-  L-organizzazzjoni ta’ kompetizzjonijiet Ewropej li jenfasizzaw il-kisbiet u l-esperjenzi b'konessjonijiet mat-temi tas-Sena Ewropea;-  Rabta qawwija ma' l-organizzazzjonijiet u s-setturi li normalment ma jkunux marbuta ma' kwistjonijiet ta' faqar u esklużjoni soċjali (eż. sport, arti), inkluż l-użu ta' testimonjanzi u "ambaxxaturi";-  It-twaqqif ta' websajt ta' tagħrif fuq Europa.3. Azzjonijiet oħrajn-  Stħarriġiet u studji madwar il-Komunità għall-istima u r-rappurtar tat-tħejjija, l-effettività, l-impatt u l-monitoraġġ fit-tul tas-Sena Ewropea. Biex jiġi ffaċilitat kunsens ġdid madwar is-soluzzjonijiet politiċi, stħarriġ ta' din ix-xorta se jinkludi wkoll sensiela ta' mistoqsijiet biex titkejjel l-opinjoni pubblika dwar il-politika dwar il-prevenzjoni u l-ġlieda kontra l-faqar u l-esklużjoni soċjali, inklużi sistemi ta' ħarsien soċjali, u sistemi ta' ħarsien soċjali, u r-rwol potenzjali ta' l-Unjoni fil-ġlieda kontra l-faqar u l-esklużjoni. Dan se jsir fl-2009 biex ir-riżultati tiegħu jkunu jistgħu jiġu ppreżentati fil-Konferenza Miftuħa tas-Sena Ewropea;-  Kooperazzjoni mas-settur privat, ix-xandara u l-mezzi l-oħrajn ta' komunikazzjoni bħala sħab fit-tqassim tat-tagħrif dwar is-Sena Ewropea kif ukoll fl-azzjonijiet immirati għal djalogu għat-tul dwar kwistjonijiet soċjali;-  Għajnuna teknika biex tiffaċilita t-trasferiment tat-tagħlim;-  Rapport ta' valutazzjoni dwar l-effettività u l-impatt tas-Sena Ewropea.Jistgħu jiġu stabbiliti rabtiet speċifiċi ma' l-organizzazzjoni ta' avvenimenti fil-livell Ewropew u internazzjonali.Il-Kummissjoni tista’ tagħmel użu minn għajnuna teknika u/jew amministrattiva għall-benefiċċju reċiproku tal-Kummissjoni u tal-pajjiżi parteċipanti, pereżempju billi tiffinanzja esperti minn barra dwar suġġett speċifiku.4. FinanzjamentIl-finanzjament jista' jkun fil-forma ta':-  ix-xiri ta’ prodotti u servizzi, b’mod partikolari fil-qasam tal-komunikazzjonijiet, permezz ta’ sejħiet għall-offerti;-  ix-xiri ta' servizzi ta' konsulenza, permezz ta' sejħiet għall-offerti;-  sussidji mogħtija biex jiġu koperti l-ispejjeż ta’ avvenimenti speċjali fil-livell Ewropew biex tiġi enfasizzata u titqajjem kuxjenza dwar is-Sena Ewropea. Finanzjament bħal dan m’għandux jaqbeż it-80 % ta’ l-ispiża totali mġarrba minn min se jirċivih.II. IL-KOFINANZJAMENT TA' AZZJONIJIET FIL-LIVELL NAZZJONALIDawn l-azzjonijiet għandhom iqisu l-bżonn li jiġu pprovduti opportunitajiet ta' finanzjament li jiżguraw aċċess għall-għaqdiet "fuq il-post" u proġetti li jinvolvu l-gruppi l-iktar marġinalizzati.1. Azzjonijiet f’livell lokali, reġjonali jew nazzjonali jistgħu jikkwalifikaw għal finanzjament mill-baġit Komunitarju sa massimu ta’ 50 % ta’ l-ispejjeż eliġibbli totali għal kull pajjiż parteċipant. Kofinanzjament nazzjonali għandu jaqbel mal-finanzjament ta' l-UE b'ta' l-inqas 50 % minn sorsi pubbliċi jew privati. Fl-għażla ta' l-azzjonijiet, il-Korpi Implimentattivi Nazzjonali se jkunu liberi li jiddeċiedu jekk għandhomx, u f'liema livell, jitolbu kofinanjzment mill-għaqda respopnsabbli għall-implimentazzjoni ta' l-azzjonijiet individwali.2. Wara l-adozzjoni ta' din id-Deċiżjoni, il-Kummissjoni se tħejji Dokument ta' Qafas Strateġiku, li flimkien ma' l-għanijiet stabbiliti fl-Artikolu 2, se jistabbilixxu l-prijoritajiet ewlenin għall-implimentazzjoni ta' l-arrivitajiet tas-Sena Ewropea, inklużi standards minimi f'termini ta' parteċipazzjoni f'korpi u azzjonijiet nazzjonali.3. Bi tweġiba għad-Dokument ta' Qafas Strateġiku, kull Korp Implimentattiv Nazzjonali se jipproduċi Programm Nazzjonali għall-implimentazzjoni tas-Sena Ewropea, b'koordinament u konsistenza mill-qrib ma' l-Istratepiji Nazzjonali għall-Ħarsien Soċjali u l-Inklużjoni Soċjali.4. Kull Korp Implimentattiv Nazzjonali se jibgħat applikazzjoni waħda għall-finanzjament Komunirarju. Dik l-applikazzjoni għall-għotja se tiddeskrivi l-programm u l-prijoritajiet nazzjonali għas-Sena Ewropea, l-azzjonijiet proposti għall-finanzjament fil-pajjiż parteċipanti rilevanti u l-għaqdiet responsabbli għall-implimentazzjoni ta' kull azzjoni individwali. L-applikazzjoni għall-għotja se tkun akkumpanjata minn baġit dettaljat li jfassal l-ispejjeż totali ta' l-azzjonijiet proposti u l-ammont u s-sorsi tal-kofinanzjament. L-ispejjeż eliġibbli jistgħu jinkludu l-ispejjeż amministrattivi u tal-persunal imġarrba mill-korp implimentattiv nazzjonali.5. Ir-rilaxx ta' għotjiet globali lil pajjiżi parteċipanti se jiddependi minn kemm ikunu ntlaħqu l-għanijiet stabbiliti fl-Artikolu 3 u żviluppati fid-Dokument ta' Qafas Strateġiku fil-Programm Nazzjonali għall-implimentazzjoni tas-Sena Ewropea.6. Il-Kummissjoni se tivvaluta u, jekk ikun hemm bżonn, titlob xi modifiki għall-applikazzjonijiet għall-finanzjament Komunitarju mibgħut mill-Korpi Implimentattivi Nazzjonali.7. Azzjonijiet skond il-punt 1 ta' hawn fuq jistgħu jinkludu:a) Laqgħat u avvenimenti marbuta ma' l-għanijiet tas-Sena Ewropea, inklużi avvenimenti nazzjonali għat-tnedija u l-promozzjoni tas-Sena Ewropea, joħolqu effett katalist u jipprovdu spazji miftuħa għal dibattitu dwar azzjoni konkreta għall-ġlieda kontra l-faqar u l-esklużjoni soċjali;b) Seminars reċiproċi dwar it-tagħlim fil-livell nazzjonali, reġjonali u lokali;c) Avvenimenti oħrajn marbuta mat-tħejjija ta' inizjattivi fil-livell ta' l-UE (eż il-Konferenza Ewropea Annwali dwar il-Faqar u l-Esklużjoni Soċjali u l-Laqgħa Ewropea tan-Nies li qed Jesperjenzaw il-Faqar);d) Kampanji promozzjonali, edukattivi u ta' tagħrif u azzjonijiet oħrajn fl-iskejjel u l-miżuri b'effett multiplikatur qawwi biex jintxerrdu l-prinċipji u l-valuri bażi li tiċċelebra s-Sena Ewropea fil-livelli nazzjonali, reġjonali u lokali fosthom l-organizzazzjoni ta' premjijiet u kompetizzjonijiet;e) Stħarriġ u studji minbarra dawk imsemmija fil-punt 3 tal-Parti I, biex teżamina iktar fil-fond il-kwistjonijiet ewlenin tas-Sena Ewropea;f) Opportunitajiet ta' taħriġ għall-ħaddiema taċ-ċivil, l-imsieħba soċjali, il-mezzi tax-xandir, ir-rappreżentanti ta' l-NGOs u atturi oħrajn biex iżidu l-għarfien tagħhom dwar il-fenomenu tal-faqar u l-esklużjoni soċjali, dwar il-politiki Ewropej u nazzjonali dwar l-esklużjoni soċjali u ta' l-għodod politiċi differenti disponibbli, biex tiżdied il-kapaċità tagħhom meta jittrattaw kwistjonijiet relatati mal-faqar, u biex jitħeġġew jieħdu sehem attiv fil-ġlieda kontra l-faqar u l-esklużjoni soċjali;g) Kooperazzjoni mal-mezzi tax-xandir;h) L-iżvilupp ta' pjanijiet ta' azzjoni pilota reġjonali u lokali għall-inklużjoni soċjali.III. AZZJONI LI GħALIHA MA HEMM L-EBDA GħAJNUNA FINANZJARJA DISPONIBBLI MILL-BAġIT ġENERALI TA' L-UNJONI EWROPEAIl-Komunità se tagħti appoġġ mhux finanzjarju, inkluża awtorizzazzjoni bil-miktub biex jintuża l-logo speċifiku maħluq għas-Sena Ewropea u materjal ieħor marbut mas-Sena Ewropea, għal inizjattivi meħuda minn għaqdiet pubbliċi u privati, sakemm dawn ta' l-aħħar ikunu jistgħu jipprovdu assikurazzjonijiet lill-Kummissjoni — abbażi ta' kriterji speċifiċi stabbiliti fid-Dokument ta' Qafas Strateġiku — li l-inizjattivi meqjusa qegħdin jew se jitwettqu tul il-perjodu tas-Sena Ewropea u x'aktarx li jagħtu kontribut sinifikanti biex jintlaħaq wieħed jew iktar mill-għanijiet tagħha.Inizjattivi organizzati f'pajjiżi terzi flimkien jew f'kooperazzjoni mas-Sena Ewropea jistgħu jirċievu wkoll appoġġ mhux finanzjarju mill-Komunità u jużaw il-logo u materjali oħrajn assoċjati mas-Sena Ewropea.IV. IL-PRIJORITAJIET GħALL-ATTIVITAJIET TAS-SENA EWROPEAMeta titqies in-natura multidimensjonali tal-faqar u l-esklużjoni soċjali u bil-ħsieb li tiġi integrata l-prevenzjoni ta' u l-ġlieda kontra l-faqar u l-esklużjoni soċjali fi ħdan politiki oħrajn, l-attivitajiet tas-Sena Ewropea għandu jkollha l-mira li tipproduċi valur miżjud ċar u tipprovdi komplement effettiv għall-Metodu Miftuħ ta' Koordinament dwar il-Ħarsien Sojali u l-Inklużjoni Soċjali. Dawn l-attivitajiet għandhom għalhekk jiffokaw fuq numru limitat ta' oqsma prijoritarji.B'konformità ma' l-analiżi li twettqet u l-prijoritajiet identifikati fir-Rapport Konġunt tal-Ħarsien Soċjali u l-Inklużjoni Soċjali, is-Sena Ewropea għandha tiffoka madwar it-temi li ġejjin:-  il-faqar tat-tfal u t-trażmissjoni interġenerazzjonali tal-faqar;-  suq tax-xogħol inklussiv;-  l-iżvantaġġi fl-edukazzjoni u t-taħriġ, inkluż taħriġ fil-kompetenza diġitali;-  il-faqar u d-dimensjoni tas-sessi;-  l-aċċess għas-servizzi bażiċi, inkluża akkomodazzjoni deċenti;-  l-għelbien tad-diskriminazzjoni u l-promozzjoni ta' l-integrazzjoni ta' l-immigranti u l-inklużjoni soċjali u fis-suq tax-xogħol ta' minoritajiet etniċi;-  l-indirizzar tal-bżonnijiet ta' nies diżabbli u gruppi vulnerabbli oħrajn.Fl-ippjanar ta' l-attivitajiet tas-Sena Ewropea b'konformità mal-prijoritajiet ta' hawn fuq, il-pajjiżi parteċipanti se jaddattawhom għas-sitwazzjonijiet u l-isfidi nazzjonali, reġjonali u lokali, inklużi l-kunsiderazzjonijiet ta' koeżjoni territorjali.Fid-dawl ta' l-għanijiet stabbiliti fl-Artikolu 2 tad-Deċiżjoni, il-kwistjoni tal-parteċipazzjoni għandha tiġi integrata madwar il-prijoritajiet kollha.Skond l-Artikolu 4 tad-Deċiżjoni, il-Kummissjoni u l-Istati Membri jridu jqisu, fl-implimentazzjoni ta' l-attivitajiet tas-Sena Ewropea, il-modi differenti kif in-nisa u l-irġiel jesperjenzaw il-faqar u l-esklużjoni soċjali. Huma se jiżguraw ukoll li s-sessi jkunu integrati fil-prijoritajiet tas-Sena Ewropea bil-ħsieb li tiġi promossa l-ugwalanza bejn is-sessi.DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Sena Ewropea għall-Ġlieda Kontra l-Faqar u l-Esklużjoni Soċjali2. QAFAS ABM/ABBIl-qasam/oqsma ta' politika kkonċernati u assoċjati ma' l-attività/attivitajiet:Qasam ta’ politika: Impjiegi u Affarijiet SoċjaliAttività: Sena Ewropea għall-Ġlieda Kontra l-Faqar u l-Esklużjoni Soċjali3. LINJI BAġITARJI3.1. Linji tal-baġit (linji operattivi u linji ta’ għajnuna teknika u amministrattiva relatati (eks linji BA)) li jinkludu l-intestaturi:Il-linja ġdida tal-baġit 04 04 12 għall-attivitajiet ta' appoġġ imwettqa b'konnessjoni mas-Sena Ewropea għall-Ġlieda kontra l-Faqar u l-Esklużjoni Soċjali.3.2. Tul ta’ l-azzjoni u ta’ l-impatt finanzjarju:01.01.2009 – 31.12.20103.3. Karatteristiċi baġitarji (żid ir-ringieli jekk ikun hemm bżonn):Linja tal-baġit | Tip ta’ nefqa | Ġdida | Kontribuzzjoni ta’ l-EFTA | Kontribuzzjonijiet mill-pajjiżi kandidati | Intestatura fil-qafas finanzjarju |04 04 12 | NCE | Approprjazzjonijiet differenzjati. | IVA | IVA | IVA | 1a |4. TAQSIRA TAR-RIżORSI4.1. Riżorsi finanzjarji4.1.1. Taqsira ta' l-approprjazzjonijiet ta' impenn u l-approprjazzjonijiet ta' ħlas fil-prezzijiet ta' issaEUR miljuni (sa 3 punti deċimali)Għadd totali ta’ riżorsi umani | 5 | 5 | 3 |5. IL-KARATTERISTIĊI U L-GĦANIJIET5.1. Ħtiġijiet li jridu jiġu sodisfatti fil-medda ta’ żmien qasir jew twilIl-Kummissjoni bi ħsiebha twassal il-kwistjoni tal-ġlieda kontra l-faqar u l-esklużjoni soċjali u tiżgura soċjetà iktar inklussiva għall-attenzjoni ta' firxa wiesgħa ta' partijiet interessati fi ħdan l-Istati Membri u biex tikkoordina l-isforzi biex titqajjem kuxjenza u ttenni u ssaħħaħ l-impenn politiku inizjali ta' l-UE fil-bidu ta' l-istrateġija ta' Liżbona biex isir "impatt deċiżiv fuq l-eradikazzjoni tal-faqar."5.2. Il-valur miżjud ta’ l-involviment Komunitarju u l-koerennza tal-proposta ma’ strumenti finanzjarji oħrajn u s-sinerġiji possibbliL-għanijiet tas-Sena Ewropea, filwaqt li huma mmirati lejn iċ-ċittadin individwali, jintlaħqu aħjar u jkollhom iktar effett fil-livell Komunitarju mil-livell ta' l-Istati Membri. L-azzjonijiet maħsuba ma jmorrux lil hinn minn dak li hu meħtieġ biex jintlaħqu l-għanijiet. Il-Kummissjoni se tiżgura li l-attivitajiet finanzjati mis-Sena Ewropea jikkumplimentaw interventi Komunitarji oħrajn.5.3. Għanijiet, riżultati mistennija u indikaturi relatati tal-proposta fi ħdan il-qafas ABMIs-Sena Ewropea għandha tistimula dibattitu u toħloq soluzzjonijiet biex tiġi żgurata l-parteċipazzjoni fis-soċjetà ta' nies li jesperjenzaw il-faqar u l-esklużjoni soċjali, it-tisħiħ ta' l-għaqdiet li jieħdu sehem fihom, u l-iżvilupp ta' oqfsa iktar b'saħħithom biex tiżgura l-involviment tagħhom f'attivitajiet maħsuba biex iħallu impatt deċiżiv fuq l-eradikazzjoni tal-faqar. Dan se jgħin biex il-Metodu Miftuħ ta' Koordinament iħalli impatt ikbar fuq il-post.5.4. Metodu ta' implimentazzjoniĠestjoni ċċentralizzata , direttament mill-Kummissjoni u indirittament mid-delegazzjoni għall-korpi tas-settur pubbliku/korpi b'missjoni ta' servizz pubbliku.6. MONITORAġġ U VALUTAZZJONI6.1. Sistema ta’ sorveljanzaIt-tabella ta' hawn taħt tipprovdi xi eżempji ta' indikaturi.GħANIJIET | INDIKATURI (INDIKATTIVI) |Għanijiet speċifiċi | Indikaturi |Għarfien — L-għarfien ta' dritt in-nies f'qagħda ta' faqar u esklużjoni soċjali biex jgħixu b'dinjità u biex ikunu parti sħiħa mis-soċjetà. | Li ċ-ċittadini u min ifassal il-politika jkunu jafu/jifhmu l-aspetti differenti tal-faqar u l-għeruq tal-kawżi tagħhom Opportunitajiet għall-iżvilupp ta' djalogu regolari dwar il-kwistjonijiet soċjali ma' l-għaqdiet tal-mezzi tax-xandir Bidla fil-perċezzjonijiet lejn nies li qed jesperjenzaw il-faqar fir-rigward ta' l-isterjotipi u l-istigmatizzazzjoni kif ukoll l-awtoperċezzjoni tan-nies li qed jesperjenzaw il-faqar |Proprjetà — Jitqajjem dibattitu dwar modi ta' kif tista’ tiżdied il-parteċipazzjoni fis-soċjetà | Opportunitajiet speċifiċi biex jiġu diskussi l-mekkaniżmi u l-mudelli l-iktar xierqa għall-parteċipazzjoni ta' gruppi żvantaġġati fil-proċess tat-tfassil tal-politika Parteċipazzjoni wiesgħa u effettiva, abbażi ta' linji gwida komuni, fit-tħejjijiet għas-Sena Ewropea Opportunitajiet għal taħriġ u tagħlim effettiv |Koeżjoni — Il-promozzjoni ta' soċjetà iktar inklussiva u koeżiva | Avvenimenti, studji u kampanji biex jipprovwovu dibattitu parteċipatorju madwar ir-rwol ta' l-UE fil-ksib ta' soċjetà iktar koeżiva L-opportunitajiet għat-twessigħ tad-dibattitu għall-għaqdiet u s-setturi li normalment ma jkunux involuti fi kwistjonijiet ta' faqar u esklużjoni soċjali Il-viżibilità tal-programmi u l-azzjonijiet tal-KE biex tippromwovi l-koeżjoni soċjali u l-iżvilupp sostenibbli u l-azzjoni ta' l-UE biex jiġi miġġieled il-faqar madwar id-dinja L-iżvilupp ta' inizjattivi sostenibbli, b'mod partikolari biex jippromwovu approċċi transsettorjali għall-inklużjoni soċjali |Impenn — It-tennija ta' impenn politiku qawwi | Stima tal-kisbiet tal-Metodu Miftuħ ta' Koordinament Analiżi kemm fil-livell nazzjonali u kemm f'dak ta' l-UE biex jiġi pprovdut appoġġ iktar qawwi għall-politiki bbażati fuq l-evidenza u iktar żvilupp politiku Opportunitajiet għal impenn ġdid għat-tul għall-UE biex jiġi eliminat il-faqar |Indikaturi Operattivi |Kampanji informattivi u promozzjonali | Numru u tip ta' attivitajiet informattivi u promozzjonali Żieda ta' kuxjenza u appoġġ pubbliċi Influwenza fuq il-proċess politiku u d-diskors pubbliku L-estent u t-ton tal-kopertura mill-istampa u l-mezzi tax-xandir ta' l-avvenimenti appoġġjati mis-Sena Ewropea (kwalitattiva u kwantitattiva) Ir-rilevanza li tkun fi żmienha u tal-messaġġ komunikat Għadd u tipi ta' għodod biex jistimulaw l-interess tal-pubbliku ġenerali Il-perċentwali tal-popolazzjoni milħuqa Aċċess għal u użu għall-għodod ta' informazzjoni stabbiliti u mqassmin mis-Sena Ewropea dwar il-programmi rilevanti tal-KE Kuxjenza fost il-parteċipanti fil-programmi u l-azzjonijiet tas-Sena Ewropea ta' dawn l-attivitajiet L-użu ta' logo u slogans għall-attivitajiet tas-Sena Ewropea L-użu tal-websajt tas-Sena Ewropea |Stħarriġ u studji | Il-kopertura tal-pubblikazzjonijiet It-titjib tal-bażi ta' l-għerf Ir-rilevanza tar-rakkomandazzjonijiet L-użu fid-deċizjonijiet tal-programmazzjoni |Avvenimenti u inizjattivi fuq livell Komunitarju | Għadd u tip ta' parteċipanti Rata ta' sodisfazzjon Tip ta' effetti ta' tagħlim Kopertura mill-mezzi tax-xandir Żieda ta' kuxjenza pubblika Il-kwalità tal-messaġġ komunikat Influwenza fuq il-proċess politiku u d-diskors |Avvenimenti u inizjattivi fil-livell nazzjonali | L-għadd u t-tipi ta' inizjattivi (it-tnedija u l-promozzjoni tas-Sena Ewropea; spazji miftuħa għad-dibattitu; seminars għal reviżjoni inter pares; kampanji u azzjonijiet edukattivi fl-iskejjel; l-organizzazzjoni ta' premjijiet u kompetizzjonijiet; stħarriġ u studji; opportunitajiet ta' taħriġ; eċċ.) Għadd u tip ta' parteċipanti Ir-rilevanza li tkun fi żmienha Ir-rilevanza tas-suġġett(i) għall-għanijiet tas-Sena Ewropea Rata ta' sodisfazzjon Tip ta' effetti ta' tagħlim Kopertura mill-mezzi tax-xandir Il-kwalità tal-messaġġ komunikat Żieda fil-kuxjenza Influwenza fuq il-proċess politiku u d-diskors It-titjib tal-bażi ta' l-għerf Proġetti li jinvolvu promoturi jew netwerks minn setturi differenti Proporzjon tal-baġit totali użat biex jiġi appoġġjat dan l-għan operattiv Effett multiplikatur (għadd ta’ azzjonijiet u inizjattivi fil-livell nazzjonali, reġjonali u lokali sponsorjati imma mhux iffinanzjati mis-Sena Ewropea) |Għajnuna teknika biex tiffaċilita t-trasferiment tat-tagħlim | Għadd u tipi ta' inizjattivi Għadd u tip ta' parteċipanti Ir-rilevanza li tkun fi żmienha Rata ta' sodisfazzjon Tip ta' effetti ta' tagħlim |6.2. Valutazzjoni6.2.1. Stima ta’ l-impattStima ta' l-impatt tas-Sena Ewropea hija mehmuża ma' din il-proposta għal Deċiżjoni tal-Parlament Ewropew u tal-Kunsill.6.2.2. Miżuri meħuda wara valutazzjoni intermedjarja/ex-post (tagħlimiet minn esperjenzi simili fl-imgħoddi)Se titnieda valutazzjoni esterna fl-2009 biex tinġabar id- data fuq linja bażi għall-monitoraġġ ta' l-implimentazzjoni tas-Sena Ewropea u tipprovdi riżultati interim jekk ikun hemm bżonn. Ir-riżultati tal-valutazzjoni għandhom ikunu disponibbli minn nofs l-2011.7. IL-MIżURI KONTRA L-FRODIIl-Kummissjoni trid tiżgura li, meta l-azzjonijiet iffinanzjati skond id-Deċiżjoni preżenti jkunu implimentati, l-interessi finanzjarji tal-Komunità jkunu mħarsa bl-applikazzjoni ta’ miżuri preventivi kontra l-frodi, il-korruzzjoni u kwalunkwe attivitajiet illegali oħra, permezz ta’ kontrolli effettivi u bil-ġbir lura ta’ l-ammonti mħallsa meta mhux dovuti u, jekk jinstabu xi irregolaritajiet, permezz ta’ pieni effettivi, proporzjonali u dissważivi, b’konformità mar-Regolamenti tal-Kunsill (KE, Euratom) Nru 2988/95 u (Euratom, KE) Nru 2185/96, u mar-Regolament (KE) Nru 1073/1999 tal-Parlament Ewropew u tal-Kunsill.Għall-azzjonijiet Komunitarji li jkunu ffinanzjati skond din id-Deċiżjoni, iregolarità kif imsemmi fl-Artikolu 1(2) tar-Regolament (KE, Euratom) Nru 2988/95 għandu jfisser kull ksur ta’ dispożizzjoni tal-liġi Komunitarja jew kull ksur ta’ obbligu kuntrattwali li jkun ġej minn att jew ommissjoni minn operatur ekonomiku, li jkollu, jew jista’ jkollu, l-effett li jippreġudika l-baġit ġenerali tal-Komunitajiet jew il-baġits ġestiti minnhom, minħabba element ta’ nefqa mhux iġġustifikat.8. DETTALJI TAR-RIżORSIL-għanijiet tal-proposta f’termini ta’ l-ispiża finanzjarja tagħhomApproprjazzjonijiet ta’ impenn f’EUR miljuni (sa 3 punti deċimali)2009 | 2010 | 2011 | 2012 | 2013 |Uffiċjali jew Personal temporanju (XX 01 01) | A*/AD | 1 | 1 | 1 |B*, C*/AST | 2 | 2 | 1 |Personal iffinanzjat mill-Artikolu XX 01 02 (awżiljarju, END, personal bil-kuntratt, eċċ.) | 2 | 2 | 1 |Personal ieħor iffinanzjat skond l-Artikolu XX 01 04/05 | 0 | 0 | 0 |TOTAL | 5 | 5 | 3 |Deskrizzjoni ta’ ħidmiet li joħorġu mill-azzjoniDeskrizzjoni ta’ ħidmiet li joħorġu mill-azzjoniUffiċjali A: animazzjoni tas-Sena Ewropea fil-livell Ewropew u b'relazzjoni mal-korpi implimentattivi Nazzjonali, kumitat, tfassil ta' stediniet għall-offerti, għotjiet ta' monitoraġġ għall-Istati Membri, kampanji informattivi, avvenimenti, studji u komunikazzjoniUffiċjali B: monitoraġġ ta' offerti u għotjiet, għajnuna ġenerali lill-uffiċjali A fil-ħidmiet kollhaUffiċjali C: għajnuna fil-ħidmiet kollha msemmija hawn fuqSorsi ta’ riżorsi umani (statutorji)ٱ Karigi attwalment allokati għall-ġestjoni tal-programm li se jinbidlu jew jiġu estiżi0 Karigi allokati minn qabel fi ħdan il-qafas ta' l-eżerċizzju ta’ l-APS/PDB għall-20080 Karigi li jridu jintalbu fil-proċedura APS/PDB ta' l-2009 (imma aġent kuntrattwali wieħed FG IV jew SNE mill-2009 sa l-2011 + CA FG II jew III wieħed fl-2009-2010)3 karigi fl-2009 u l-2010 u 2 karigi fl-2011 li jridu jiġu trasferiti mill-ġdid bl-użu ta' riżorsi eżistenti fi ħdan is-servizz ta' ġestjoni (trasferiment intern)EUR miljuni (sa 3 punti deċimali)Linja tal-baġit (numru u intestatura) | 2009 | 2010 | 2011 | 2012 | 2013 | TOTAL |1. Għajnuna teknika u amministrattiva (inklużi l-ispejjeż relatati mal-personal) |Aġenziji eżekuttivi | 0 | 0 | 0 |Għajnuna teknika u amministrattiva oħra: | 0 | 0 | 0 |- intra muros |- extra muros |Teknika u amministrattiva totali | 0 | 0 | 0 |L-ispiża finanzjarja tar-riżorsi umani u spejjeż relatati mhux inklużi fl-ammont ta’ referenzaEUR miljuni (sa 3 punti deċimali)Tip ta’ riżorsi umani | 2009 | 2010 | 2011 | 2012 | 2013 |Uffiċjali u persunal temporanju (XX 01 01) | 0.351 | 0.351 | 0.234 |Persunal iffinanzjat mill-Artikolu XX 01 02 (awżiljarju, END, persunal bil-kuntratt, eċċ.) (speċifika l-linja tal-baġit) | 0.126 | 0.126 | 0.063 |L-ispiża totali tar-riżorsi umani u l-ispejjeż assoċjati (li MHUMIEX fis-somma ta’ referenza) | 0.477 | 0.477 | 0.297 |Spejjeż amministrattivi oħrajn li mhumiex inklużi fl-ammont ta’ referenzaEUR miljuni (sa 3 punti deċimali)2009 | 2010 | 2011 | 2012 | 2013 | TOTAL |XX 01 02 11 01 — Missjonijiet | 0.017 | 0.069 | 0.086 |XX 01 02 11 02 — Laqgħat u konferenzi |XX 01 02 11 03 — Kumitati | 0.019 | 0.038 | 0.019 | 0.076 |XX 01 02 11 04 – Studji u konsultazzjonijiet |XX 01 02 11 05 – Sistemi ta’ informazzjoni |2. It-total ta’ nefqiet oħrajn ta’ ġestjoni (XX 01 02 11) | 0.036 | 0.107 | 0.019 | 0.162 |3. 3. Nefqiet oħrajn ta’ natura amministrattiva (speċifika billi tinkludi referenza għal-linja tal-baġit) |Infiq amministrattiv totali minbarra riżorsi umani u spejjeż relatati (MHUX inklużi fl-ammont ta’ referenza) | 0.036 | 0.107 | 0.019 | 0.162 |Kalkolu — Nefqa amministrattiva oħra mhux inkluża fl-ammont ta’ referenzaMissjonijiet: medja ta' 3 missjonijiet fi 32 pajjiż (27 Stat Membru + pajjiżi parteċipanti oħrajn) x 900 €Il-Kumitat: 4 laqgħat x 32 parteċipant (27 Stat Membru + pajjiżi parteċipanti oħrajn) x 700 €Ir-rekwiżiti għar-riżorsi umani u amministrattivi jkunu koperti mill-baġit ġenerali allokat lid-DĠ ta’ awtorizzazzjoni skond il-proċedura annwali ta’ allokazzjoni.[pic][1] ĠU C […], […], p. […].[2] ĠU C […], […], p. […].[3] ĠU C […], […], p. […].[4] ĠU C […], […], p. […].[5] Ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli ghall-baġit ġenerali tal-Komunitajiet Ewropej (ĠU L 248, 16.9.2002), kif emendat l-aħħar mir-Regolament tal-Kunsill (KE, Euratom) Nru 1995/2006 tat-13 ta' Diċembru 2006 (ĠU L 390, 31/12/2006); Ir-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjarju li jgħodd għall-baġit ġenerali tal-Komunitajiet Ewropej (ĠU L 357, 31.12.2002) kif emendat l-aħħar mir-Regolament tal-Kummissjoni (KE, Euratom) Nru 478/2007 tat-23 ta' April 2007 (ĠU L 111, 28.4.2007).[6] ĠU C 139 14.06.06, p. 1.